Eva starfar jöfnum höndum sem leikmynda - og búningahöfundur og hefur starfað við fjölda leiksýninga og listviðburða . Hún lærði leikmynda - og búningahönnun við Central Saint Martins College of Art and Design í London og útskrifaðist árið 2007 . Eva gerði leikmynd fyrir Jónsmessunæturdraum og Konuna við 1000° og leikmynd og búninga fyrir sýningarnar Óvin fólksins , Tímaþjófinn , Gott fólk , ≈ [ um það bil ] , Svanir skilja ekki og Harmsögu hér í Þjóðleikhúsinu . Eva hannaði fyrir eftirfarandi samstarfsverkefni Þjóðleikhússins , Insomnia hjá Stertabendu , Nýjustu fréttir hjá VaVaVoom , Hvörf hjá Lab Loka , og Kviku sem sýnd var í samstarfi við Katrínu Gunnarsdóttur . Auk Kviku hefur Eva hannað leikmyndir og búninga fyrir danssýningar Katrínar Shades of History , Crescendo , End of an Era og nú síðast ÞEL með Íslenska dansflokknum . Við Borgarleikhúsið hefur hún hannað leikmynd og búninga fyrir sýningarnar Skúmaskot , Auglýsingu ársins og Hystory og búninga fyrir sýninguna Bæng . Fyrir Íslensku óperuna hannaði hún leikmyndir fyrir uppfærslur á Évgení Onegin og Hans og Grétu . Aðrar sýningar Evu í vetur eru Brúðumeistarinn eftir Bernd Ogrodnik hér í Þjóðleikhúsinu og Veisla í Borgarleikhúsinu . Eva Signý hefur hlotið tilnefningar til Grímunnar fyrir leikmyndir sínar í Crescendo , Évgení Onegin og Konunni við 1000° og fyrir búninga í Bæng , Atómstjörnu , Tímaþjófnum og Auglýsingu ársins . Heimasíða : evaberger.is